Mušas ezers
Mušas ezers (arī Dunsku ezers, Mušeņš, Mukša ezers, Muša ezers) ir brūnūdens ezers Krāslavas novada Kastuļinas pagastā. Izvietojies pagasta ziemeļrietumos. Krasti lēzeni, slīpi, vietām — stāvi, dibens — dūņains, dūņu slānis 2 m un vairāk. Ietek divi grāvji, iztek strauts uz Rušonu. Mīt līdaka, līnis, asaris, rauda, plaudis, karpa. Ligzdo pīles. Austrumu krastā Dunsku ciems.